Súradnice: 48°34′32″S 18°03′24″V﻿ / ﻿48,575556°S 18,056667°V﻿ / 48.575556; 18.056667

**Bojná** je obec na Slovensku v okrese Topoľčany.

Poloha a prírodné podmienky
---------------------------

Obec leží v juhovýchodnej časti Považského Inovca a čiastočne v severozápadnej časti Nitrianskej pahorkatiny. Obcou preteká potok Bojnianka. Nadmorská výška stredu obce je 206 m. Priľahlými celkami Považského Inovca sú Krahulčie vrchy a Nízky Inovec. Najbližším významným vrcholom je Marhát (758 m n. m.).

Dejiny
------

Synagóga v Bojnej
Medzi oblasti s viac-menej kontinuálnym osídlením od príchodu Slovanov na územie Slovenska, patrí východné predhorie Považského Inovca. Najstaršie nálezy sú datované do mladšej doby kamennej, sídliskové objekty sa našli aj z doby bronzovej a po vláde Keltov a Germánov si územie podmanili Slovania. Sídliská Valy sú predpokladom, že v období Veľkej Moravy bolo obývané aj územie súčasnej obce. Jej názov zrejme vychádza z praslovanského slova „bojňa", označujúceho usadlosť v blízkosti miesta s vojenskou posádkou, ktorej prítomnosť na hradiskách je doložená. 

Najstaršia zachovalá písomná zmienka o Bojnej pochádza z roku 1424. Poloha v blízkosti významnej cesty napomohla rýchlemu rozvoju osady na vinohradnícke mestečko. Prosperitu zastavil pustošivý útok osmanského vojska roku 1530, kedy bola polovica domov vypálená. Remeslá, trhy, jarmoky a najmä vinohradníctvo pomohlo k opätovnej prosperite, čoho dôkazom je zachovalý erb so strapcom hrozna a vinohradníckym nožíkom. Obyvatelia si postavili kaplnku Božského srdca Ježišovho (1741), kostol Všetkých svätých (1780) a kaplnku svätého Urbana (1843). V 18. storočí stáli v obci až štyri mlyny, pivovar, skláreň a papierne, svoj cech tu mali klobučníci, čižmári, tesári a pekári, neskôr tiež tkáči, kováči, kotlári, klampiari a hrnčiari.

Pamiatky
--------

V obci je neskorobarokový rímskokatolícky kostol Všetkých svätých z roku 1786. V obci sa nachádza aj synagóga z 19. storočia. Sakrálny objekt má sedlovú strechu, maurské nárožné minarety a neorománsky oblúčkový vlys. Interiér synagógy sa nezachoval. Okrem nej je v obci aj židovský cintorín, ktorý je neudržiavaný, náhrobné kamene sú poškodené a čiastočne rozkradnuté. 

Replika brány na hradisku Valy I.

Archeologická lokalita Bojná-Valy
---------------------------------

Podľa výskumu Archeologického ústavu SAV bola Bojná hospodárskym a politickým centrom Nitrianskeho kniežatstva, v období pred Veľkou Moravou. Boli tu nájdené unikátne pamiatky, dokladajúce proces christianizácie Slovanov.

V severozápadnej časti chotára obce sa nachádza hradisko Valy (Bojná I) s rozlohou 11 hektárov; leží na hlavnom hrebeni Považského Inovca vo výške 390 – 430 metrov nad morom, má obličkový tvar a jeho valy z vonkajšej strany dosahujú ešte aj dnes impozantnú výšku 8 – 10 metrov.

Nad tiesňavou údolia potoka Bojnianka, na kóte Hradisko (335 m n. m.) je zložité kruhové opevnenie so zdvojenou líniou priekopy a valu (Bojná II). Ďalšie zemné opevnenie leží na hrebeni východnej časti masívu Žihľavník (Bojná III); opäť ide o dve obranné línie pozostávajúce z priekopy a valu, pôvodne možno kruhové. Komplexný obraz o rozlohe a hraniciach tohto sídliska poskytlo použitie leteckého skenera, ktoré navyše pomohlo odhaliť ďalšie sídliská - Bojná IV. (Nové Valy) a Bojná V. Moderná technológia doplnila pôvodné fragmenty v ucelený obraz nateraz najväčšieho, až 21-hektárového náleziska Bojná V. Nálezy potvrdili osídlenie lokality už v dobe bronzovej a laténskej, ale taktiež v období Veľkej Moravy, kedy tvorila súčasť bojnianskeho komplexu opevnení.

Referencie
----------

1. ↑   *Registre obnovenej evidencie pozemkov* [online]. Bratislava: ÚGKK SR, [cit. 2011-12-31]. Dostupné online.
2. ↑   *Počet obyvateľov podľa pohlavia – obce (ročne)* [online]. Bratislava: Štatistický úrad SR, rev. 2023-04-03, [cit. 2023-04-12]. Dostupné online.
3. ↑   *Voľby do orgánov samosprávy obcí 2022 : Zoznam zvolených starostov* [online]. Bratislava: Štatistický úrad SR, 2022-10-30. Dostupné online.
4. ↑  Mazúr, E. Lukniš, M. 1986: *Geomorfologické členenie SSR a ČSSR. Časť Slovensko.* Slovenská kartografia, Bratislava
5. ↑   *Záhady v Bojnej: Kto zničil bohaté slovanské hradiská?* [online]. dromedar.zoznam.sk, [cit. 2017-07-05]. Dostupné online.

Zdroj
-----

* Oficiálne stránky obce

| * z
* d
* u
Obce okresu Topoľčany (1 + 53) |
| --- |
| Mestá | 
* Topoľčany

 |
| Ostatné obce | 
* Ardanovce
* Belince
* Biskupová
* Blesovce
* Bojná
* Čeľadince
* Čermany
* Dvorany nad Nitrou
* Hajná Nová Ves
* Horné Chlebany
* Horné Obdokovce
* Horné Štitáre
* Hrušovany
* Chrabrany
* Jacovce
* Kamanová
* Koniarovce
* Kovarce
* Krnča
* Krtovce
* Krušovce
* Kuzmice
* Lipovník
* Ludanice
* Lužany
* Malé Ripňany
* Nemčice
* Nemečky
* Nitrianska Blatnica
* Nitrianska Streda
* Norovce
* Oponice
* Orešany
* Podhradie
* Prašice
* Práznovce
* Preseľany
* Radošina
* Rajčany
* Solčany
* Solčianky
* Súlovce
* Svrbice
* Šalgovce
* Tesáre
* Tovarníky
* Tvrdomestice
* Urmince
* Veľké Dvorany
* Veľké Ripňany
* Velušovce
* Vozokany
* Závada

 |

| * z
* d
* u
Považský Inovec |
| --- |
| Podcelky (časti) | 
* Inovecké predhorie
	+ Selecká kotlina
* Krahulčie vrchy
* Nízky Inovec
* Vysoký Inovec

 |
| Národné prírodné rezervácie | 
* Javorníček
* Tematínska lesostep

 |
| Prírodné rezervácie | 
* Beckovské Skalice
* Čepúšky
* Dubový vŕšok
* Holé brehy
* Kňaží vrch
* Kulháň
* Považský Inovec
* Preliačina
* Sedliská
* Sychrov
* Švibov

 |
| Prírodné pamiatky | 
* Beckovské hradné bralo
* Jaskyňa Čertova pec
* Malá dolnosokolská jaskyňa
* Malostankovské vresovisko
* Mokvavý prameň
* Pseudoterasa Váhu
* Selecké kamenné more
* Selecký potok (časť)
* Skalka pri Beckove
* Potok Svinica (časť)
* Veľká dolnosokolská jaskyňa
* Veľký jarok
* Visiace skaly

 |
| Územie Natura 2000 | 
* Tematínske vrchy
	+ zahŕňa Tematínsku lesostep
	+ Javorníček
	+ Kňaží vrch

 |
| Chránený areál | 
* Okšovské duby

 |
| Obecné chránené územie | 
* Barania zem

 |
| Kultúrne a historické pamiatky | 
* Veľkomoravské hradisko Kostolec
* hradisko Bojná-Valy
* Rotunda sv. Juraja
* Beckov
* Topoľčiansky hrad
* hrad Tematín
* Hlohovský zámok
* jaskyňa Čertova pec

 |
| Vybrané vrcholyZoznam vrcholov | 
* Inovec (1 042)
* Krželnica (968)
* Panská javorina (943)
* Ostrý vrch (910)
* Jakubová (906)
* Prieľačina (897)
* Ivanov vŕštek (801)
* Jarabský vrch (795)
* Marhát (748)
* Bezovec (743)
* Bielený vrch (733)

 |

Autoritné údaje: * LCCN: no2007134806
* NK ČR: ge491542
* SNK: 88629
* VIAF: 245446508
* WorldCat: lccn-no2007134806